সীমান্তে কড়া নজরদারি! জলঙ্গিতে নাকা-চেকিং

মুর্শিদাবাদ: মুর্শিদাবাদ (Murshidabad) জেলার ভারত–বাংলাদেশ (India-Pakistan) সীমান্তবর্তী জলঙ্গি থানার পুলিশ এলাকায় শান্তি ও শৃঙ্খলা নিশ্চিত করতে জোরদার নজরদারি চালাচ্ছে। রাতের অন্ধকারেই চলছে কড়া নাকা-চেকিং। আর ভোর হতেই কেন্দ্রীয় বাহিনীর জওয়ানদের সঙ্গে নিয়ে পুলিশ শুরু করছে রুট মার্চ (District news)।

জেলা পুলিশ সূত্রে জানা গিয়েছে, গত নভেম্বর মাস জুড়ে মুর্শিদাবাদের বিভিন্ন থানার অভিযানে উদ্ধার হয়েছে বিপুল পরিমাণ সকেট বোমা ও আগ্নেয়াস্ত্র। গ্রেপ্তার করা হয়েছে একাধিক দুষ্কৃতী। সেই ধারাবাহিকতায় জলঙ্গি থানাও বাড়িয়েছে তৎপরতা।

আরও পড়ুন: উত্তুরে হাওয়ার দাপট, রাজ্যে জাঁকিয়ে শীত, আরও নামবে পারদ?

জেলা পুলিশের নির্দেশে জলঙ্গি থানার ভারপ্রাপ্ত আধিকারিক দীপক কুমার হালদারের নেতৃত্বে একটি বিশেষ দল গঠন করা হয়েছে। এই বিশেষ টিম প্রতিদিনই সীমান্তবর্তী এলাকায় টহলদারি ও রুট মার্চ চালিয়ে আইনশৃঙ্খলা পরিস্থিতি স্বাভাবিক রাখতে কাজ করছে।